PAP ดีใจ! ราคาเหล็กโลกเพิ่มขึ้นหนุนกำไร Q2/59 โต 88%
PAP ดีใจ! ราคาเหล็กโลกเพิ่มขึ้นหนุนกำไร Q2/59 โต 88% มาที่ 109.06 ลบ. จากปีก่อนกำไร 58.01 ลบ. ขณะที่ช่วง 6 เดือนแรกมีกำไร 346.12 ลบ. จากปีก่อนขาดทุน 48.19 ลบ.
11 ส.ค. 2559

บริษัท แปซิฟิกไพพ์ จำกัด (มหาชน) หรือ PAP รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 109.06 ล้านบาท หรือมีกำไรสุทธิ 0.17 บาทต่อหุ้น เพิ่มขึ้น 88% จากช่วงเดียวกันของปีก่อนที่มีกำไรสุทธิ 58.01 ล้านบาท หรือมีกำไรสุทธิ 0.09 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายและบริการเท่ากับ 1,716.85 ล้านบาท ซึ่งเพิ่มขึ้นจากไตรมาสเดียวกันของปีก่อน 20.99 ล้านบาท เป็นผลมาจากราคาขายเฉลี่ยที่สูงขึ้นตามราคาเหล็กโลกที่เพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 346.12 ล้านบาท หรือ 0.52 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 48.19 ล้านบาท หรือ 0.07 บาทต่อหุ้น